Yleisuskonnollisuus ja uskontojen sekoitus yleistyvät -
kristillisissä piireissä myös täällä Pohjolassa.
Mystiikka, uushenkisyys, idän uskonnot ja islam tunkevat sisään, -
ja Jeesus siirretään yhä enemmän marginaaliin.
Miksi emme juurikaan kuule vastalauseita tälle kehitykselle?
Siitä puhumme tänään.
ETULINJASSA
Minä olen Daniela Persin, ja vieraanani on Per-Arne Imsen.
Hän on tässä sarjassa tuttu kolmen vuoden takaa.
Tänään puhumme hänen kirjastaan Inga andra gudar (Ei muita jumalia).
Hän on pastori ja raamatunopettaja.
Tervetuloa, Per-Arne. - Kiitos.
Vierailit tässä ohjelmassa kolme vuotta sitten, -
jolloin Inga andra gudar (Ei muita jumalia) oli juuri ilmestynyt.
Et ehkä aavistanut, että siitä tulee kristillisissä piireissä myyntimenestys.
Sitä on myyty kolmessa vuodessa lähes 5000 kappaletta.
Kerro lyhyesti, mikä on kirjan viesti ja miten sait sen sydämellesi.
"Älä pidä muita jumalia" on ensimmäinen käsky.
Kirjan ydinsanoma on juuri se, ettei meillä tule olla muita jumalia.
Synkretismissä eli uskontojen sekoituksessa avaudutaan sellaiselle, -
minkä Jumala haluaa sulkea ulos. Se on oikeastaan kirjan ydin.
Kerron kirjassa esimerkkejä siitä, miten se ilmenee.
Olen halunnut korostaa kirjassa huonon kehityksen lisäksi sitä, -
miten Jumala sanansa perusteella haluaa asioiden olevan.
Kirjan syntyyn vaikutti myös profeetallinen sana.
Kertoisitko siitä. - Eräänä kesänä rukoilimme paljon yhdessä.
Rukoilimme maamme tilanteen ja erityisesti kristikansan puolesta.
Eräänä päivänä rukoillessamme vaimoni Kristinan mieleen nousi sana.
Hän sanoi saaneensa sanan ja luki sen minulle:
"Jos käännyt minun puoleeni ja erotat aidon epäaidosta, -
sinä saat olla minun suunani." (Jer. 15:19, ruots. käännös)
Kun hän luki sen, oli kuin sähköisku olisi mennyt lävitseni.
Koin sen alkuna tai vahvistuksena jollekin, -
mitä olin jo aiemmin ajatellut.
Eri ihmisten saamat profetiat vielä vahvistivat asian.
Vastasit myöntävästi Jumalan kutsuun kirjoittaa tämä kirja.
Rahoitus ja avustajat ja kaikki muu järjestyivät upealla tavalla.
Näiden kolmen vuoden aikana kirjoja on myyty lähes 5000, -
kun jo 500 on hyvä kristilliselle kirjalle. Se on hienoa kuulla.
Millaista palautetta olet saanut?
Minulle asti tulleesta palautteesta 99 % on ollut positiivista.
Se hämmästyttää minua, koska kirja haastaa monella tavalla.
Ehkä ne, jotka eivät siitä pidä, eivät ole kertoneet sitä minulle.
Olen hämmästynyt kirjan eri piireissä saamasta vastaanotosta.
Ensimmäinen palaute ja kiitos tuli Ruotsin kirkon papilta.
Sitten palautetta tuli monista muistakin kirkkokunnista.
Kirjalle on selvästi ollut tilausta.
Käyt kirjassa läpi kirkkohistoriaa.
Kerrot, miten katoliselle kirkolle oli valitettavasti jo varhain ominaista -
synkretismi eli uskontojen sekoittuminen.
Käyt läpi tätä kehitystä kautta kirkkohistorian aina nykypäivään asti.
Olet käyttänyt paljon katolisen kirkon omia lähteitä, -
et vain sitä mitä muut siitä sanovat, vaan mitä he itse sanovat.
Olet tehnyt erittäin perusteellista tutkimusta.
Pidin tärkeänä sitä, että puhuttaessa katolisen kirkon tilasta -
lähteet saadaan suoraan sieltä.
Ei niin, että joku muu lausuu siitä jotain, vaan lähteet ovat sieltä.
Tutkimusprosessissa yllätyin itse valtavasti -
sekä myönteisesti että kielteisesti.
Toisaalta siitä, miten pitkälle asiat ovat jo edenneet.
Samalla olemme nähneet kautta historian upeiden uskovien nousevan -
oman sukupolvensa keskellä ja vaatineet paluuta Raamattuun.
Kun kolme vuotta sitten sain kirjasi, luin sen melkein yhteen menoon.
Olin vilustunut, ja minulla oli aikaa lukea.
Koin vahvasti, että tästä pitää tehdä ohjelma, ja kutsuimme sinut mukaan.
Silloin kävimme läpi synkretismin eli uskontojen sekoittumisen vaaroja -
ja uskontojenvälisen liikkeen agendaa.
Nuo kaksi ohjelmaa ovat olleet kanavamme katsotuimmat.
Nyt tarkastelemme sitä, mitä sen jälkeen on tapahtunut.
Lisäksi on monia aiheita, joita emme ehtineet käsitellä noissa ohjelmissa.
Tänään puhumme enemmän Ruotsin tilanteesta.
Tällä kertaa teemme viisi ohjelmaa.
Katsojille vinkkinä: Katsokaa nuo kaksi ensimmäistä ohjelmaa.
Ne taustoittavat sitä, mistä tänään puhumme.
Ne löytyvät TV7 Arkista. Kannattaa katsoa myös nämä uudet ohjelmat.
Vielä yksi asia, joka kiinnostaa monia katsojia.
Kirja on ilmestynyt myös englanniksi nimellä No other gods.
Kirja on tulossa myös suomeksi.
Kustantamomme Suomessa julkaisee kirjan suomeksi.
Nämä ohjelmat tekstitetään suomeksi, -
joten kirja tulee myös suomenkielisten ulottuville, mistä iloitsen erityisesti.
Kun nyt puhumme synkretismistä eli uskontojen sekoituksesta -
ja yleisuskonnollisuudesta, lienee paikallaan määritellä nämä käsitteet.
Mikä niiden ero on? Miten määrittelisit eron?
Uskontodialogin ja...? - Ja synkretismin eron. - Aivan.
Puhut kirjassa molemmista, ja mekin olemme käsitelleet niitä.
Uskontojen sekoituksessa eli synkretismissä kyse on -
uskontojen sekoittamisesta, kuten nimikin kertoo.
Uskontodialogi on enemmän sitä, -
että istutaan alas keskustelemaan ja pyritään ymmärtämään toisiaan.
Dialogi johtaa usein kuitenkin johonkin pidemmälle.
Aletaan sekoittaa ja keskustella.
Uskonnoista pyritään löytämään yhtäläisyyksiä. Mikä yhdistää meitä?
Dialogiin edetessä päädytään usein lopulta uskontojen sekoitukseen.
Raamatussa esimerkkinä uskontojen sekoituksesta voisi olla se, -
kun israelilaiset lähtivät Egyptistä ja Mooses nousi Siinain vuorelle, -
ja Mooseksen veli, ylipappi Aaron, teki kultaisen vasikan.
Se oli Egyptissä vallalla olleen uskonnon mukaista.
Aaron sanoi, että tämä on Jahve, joka toi teidät pois Egyptistä.
Siinä sekoitettiin kaksi asiaa:
Otettiin oman uskonnon ja uskon käsite -
ja lisättiin se toisen uskonnon päälle.
Tätä on tapahtunut paljon esimerkiksi katolisen kirkon opeissa, -
mutta myös muissa piireissä. Keskitymme nyt juuri siihen.
Se on ominaista koko kristikunnalle.
Se on ehkä jonkinlainen selitys. - Nimenomaan.
Lähdetään liikkeelle uskontodialogista.
Mitä ilmentymiä näet siitä Ruotsin kristittyjen piirissä?
Nyt näemme ennen muuta sen, -
miten valtavalla voimalla kirkkoihin tulee vaikutteita -
idän uskonnoista.
Sitä tapahtuu monin eri tavoin. Tulee erilaisia tekniikoita, -
kaikkea joogasta, meditoinnista... - Kontemplatiiviseen mietiskelyyn.
Sitä tulee monin eri tavoin.
Voisin kertoa siitä esimerkkejä.
Sitten on myös islam. - Aivan.
Nackassa rakennetaan jopa Guds hus -keskusta.
Sen tiloissa toimivat sekä muslimit, katolilaiset ja Ruotsin kirkko.
Nämä ovat ilmentymiä lähentymispyrkimyksistä.
Johtava rooli tässä on nähdäkseni katolisella kirkolla.
Sitten on dialogi, -
jota käydään eri kristillisten tunnustus- ja kirkkokuntien välillä.
Kyse on historiallisista kirkoista ja protestanteista.
Varsinkin se, mitä tapahtuu kirkkokuntien johtajatasolla -
Ruotsin kristillisessä neuvostossa.
He ovat myös kytköksissä... -
Kirkkojen maailmanneuvostoon ja kaikkeen mitä se merkitsee.
Kristillinen neuvosto on mukana myös Uskontojenvälisessä neuvostossa.
Se järjestää vuosittain erityisen teemaviikon. Kertoisitko tästä.
Palaan vielä noihin historiallisiin kirkkoihin.
Uskon, että historiallinen kirkko on se, josta kerrotaan Apostolien teoissa.
Minusta käsite on varastettu, kun sitä on alettu käyttää kirkkokunnista, -
jotka syntyivät 300-luvulla keisari Konstantinuksen ja muiden aloitteesta.
Niitä kutsutaan historiallisiksi kirkoiksi.
Haluan korostaa: historiallinen kirkko on Uuden testamentin seurakunta.
Puhe historiallisista kirkoista saattaa harhauttaa luulemaan, -
että alkuperämme ja juuremme ovat niissä. Ei suinkaan!
Mutta palataan uskontodialogiin.
Ruotsin kristillisellä neuvostolla on hyvin läheiset suhteet -
Ruotsin uskontojenväliseen neuvostoon.
Ruotsin kristillisen neuvoston puheenjohtajiston jäsenet -
tulevat eri kirkkokunnista. Puheenjohtajana toimii Daniel Alm.
Puheenjohtajisto edustaa eri kirkkokuntia.
Samat henkilöt istuvat myös -
Ruotsin uskontoneuvoston hallituksessa tai puheenjohtajistossa.
Uskontoneuvostossa on mukana kahdeksan eri uskontokuntaa.
Siinä voi nähdä erilaisia kytkentöjä. Niin se toimii.
Ruotsin kristillinen neuvosto on myös Kirkkojen maailmanneuvoston jäsen.
Sekin käy uskontodialogia. - Aivan.
En ole varma, onko Ruotsin kristillinen neuvosto KMN:n jäsen, -
mutta se ainakin mainostaa KMN:oa isosti kotisivuillaan.
Ruotsin Equmeniakyrkan sen sijaan on KMN:n jäsen. - Hyvä täsmennys.
Kristillisellä neuvostolla on KMN:oon silti selkeä kytkentä. - Ehdottomasti.
Miten tätä uskontodialogia perustellaan?
Mihin se johtaa? Mitä se sisältää? Sitä varten on oma teemaviikkokin.
Totta. Sitä taidetaan itse asiassa perustella sillä, -
että on parempi keskustella toistemme kanssa kuin ammuskella toisiamme.
Siten opitaan tuntemaan toisiaan ja toisen ajattelua.
Sinänsä siinä ajatuksessa ei ole mitään väärää, -
että voidaan keskustella yhdessä.
Ongelma on siinä, mihin se johtaa.
Jos ei oikein tiedä, missä itse seisoo, voimme nyt nähdä, mihin se johtaa.
Sellainen kehitys on ollut nähtävissä jo vuosia, -
että se johtaa siihen, että aletaan lähentyä toinen toista.
Puhutaan Aabrahamin uskonnoista:
juutalaisuudesta, kristinuskosta ja islamista. Aletaan lähentyä toisiaan.
Kuitenkin koko tämä avartumisprosessi merkitsee, -
että Jeesus siirretään pois keskiöstä marginaaliin.
Jeesus Kristus ei nimittäin voi olla mukana näissä keskusteluissa, -
Hän on Jumalan Poika, herrain Herra ja kuningasten Kuningas.
Hän on se kivi, jonka rakentajat hylkäsivät. Hän ei mahdu mukaan.
Tämä tapahtuu pitkälti Jeesuksen kustannuksella.
Nimenomaan Uuden testamentin Jeesuksen kustannuksella. - Totta.
Jeesus voi kyllä olla profeetta ja hyvä ihminen ja opettaja. - Toki.
Se kyllä mahtuu mukaan.
Jeesus on mahdutettava mukaan, jotta kristinuskokin huomioidaan.
Se sopii myös muslimeille ja jopa buddhalaisille ja hinduille.
Jeesus hyvänä opettajana ei ole heille mikään ongelma.
Siis eri Jeesus.
Paavali varoittaa ottamasta vastaan toista Jeesusta ja toista evankeliumia.
Täsmälleen. - Mutta juuri niin tehdään.
Tarkastellaan sitten yhtä synkretismin muotoa:
kristillistä mystiikkaa, joka saa yhä enemmän jalansijaa.
Siinä puhutaan paluusta erämaaisiin ja kristinuskon juuriin, -
vaikka ne eivät ole siellä vaan Jerusalemissa, kuten sanoit.
Juuret Jerusalemiin on katkaistu, niillä on oikeastaan toiset juuret.
Kertoisitko tästä ja siitä mitä on meneillään.
Voidaan sanoa, että viime vuosikymmenten aikana -
vapaisiin suuntiin on tullut vieraita elementtejä.
Sanotaan, että meidän tulee juoda jakamattoman kirkon lähteistä.
Näin sanovat sellaiset, joille Jumalan sana ennen antoi raamit.
Opetettiin selvästi opetuslapseudesta, ja Jeesus oli keskiössä.
Jakamattoman kirkon ajaksi kutsutaan aikaa -
alkuseurakunnasta vuoteen 1054 saakka.
Silloin tapahtui jako ortodoksiseen ja roomalaiskatoliseen kirkkoon.
Noiden vuosisatojen kirkkoisien ja erämaaisien opetuksissa -
on valtavasti gnostilaisuutta, joka on sekoittunut kristinuskoon.
Origines ja muut, jotka olivat hyvin suosittuja -
ja ovat saaneet merkittävän aseman näissä puheena olevissa piireissä.
Tämä linkittyy myös katolisiin mystikoihin.
Thomas Mertonin nimi nousee usein esiin.
Pakko sanoa, että minua huolestuttaa se suosio, -
jonka hänen opetuksensa ovat saaneet kristillisissä piireissä.
Hänen kirjojaan on seurakuntien kirjahyllyissä ja kirjapöydillä, -
koska joku hengellinen johtaja jossain suositteli häntä.
Saarnaaja saattaa saarnatuolista todeta lukeneensa mahtavan tekstin, -
jonka oli kirjoittanut Thomas Merton -niminen mystikko.
Emme ehdi tässä paneutua hänen opetuksiinsa.
Oleellista on, että Thomas Mertonista tuli yhdistävä linkki -
erämaaisien ja itämaisen zen-buddhalaisuuden välille.
Hän keksi, että niillä oli yhteisiä nimittäjiä, ja kytki ne yhteen.
Hänestä on tullut suosittu juuri siksi, -
että mukana on itämaisia vaikutteita. Nehän ovat päässeet voimakkaasti -
kaikille yhteiskunnan tasoille myös kristillisten piirien ulkopuolelle.
Hänen opetuksensa ovat saaneet suuren suosion.
Mainittakoon, että niissä ei puhuta kääntymyksestä.
Thomas Merton opettaa esimerkiksi, -
että jokaisen ihmisen sisimmässä on kohta, -
jota synti ei ole turmellut.
Se pitää tunnistaa ja houkutella esiin.
Eli buddhalaisittain ilmaistuna houkutella esiin ihmisessä oleva hyvä.
Sen sijaan että tarvitsemme ulkopuoleltamme tulevan pelastajan.
Jumalan pelastusteko Jeesuksen, Golgatan ja veren kautta häivytetään.
Sen sijaan tulevat opetukset, jotka korostavat mystiikkaa.
Usein mystiikkaan liittyy meditaatio.
Hindulaisuuden ja buddhalaisuuden tavoin sulkeudutaan sisäänpäin -
ja ihminen etsii jumaluutta itsestään. - Totta.
Niinhän tapahtui itse asiassa myös paratiisissa.
Mitä käärme, saatana, siellä sanoikaan? - Täsmälleen.
Ihmistä ei nähty Jumalan kuvana, vaan meistä "tulee Jumalan kaltaisia".
Eli toistetaan samaa valhetta.
Tämä on päässyt menemään hämmästyttävän pitkälle, -
ilman että monikaan olisi noussut vastustamaan sitä.
Se kummastuttaa minua, onhan tämä täysin vierasta UT:n evankeliumille.
Kääntyminen, pelastus ja muu katoaa, -
ja tilalle tulee tällainen epämääräisyys.
Sanoit, että Bjärka-Säbyssä oli kokonainen viikonloppu -
Thomas Mertonin syntymän 100-vuotisjuhlan kunniaksi.
Minusta on outoa omistaa kokonainen viikonloppu sille, -
että Thomas Mertonin syntymästä on kulunut 100 vuotta.
Paikalle kutsuttiin puhujia eri puolilta maailmaa, useimmat Skandinaviasta.
Yksi puhujista kertoo olevansa professori emeritus.
Hän sanoo liikkuneensa tutkijana ja kirjailijana -
kristinuskon, idän uskontojen ja modernin spiritualiteetin rajamailla.
Hän oli siis yksi Bjärka-Säbyn symposiumin pääpuhujista.
Ja eräs toinen puhuja on arvostettu vapaamuurari.
Bjärka-Säbyn ekumeeninen yhteisö on herättänyt paljon keskustelua -
viime aikoina. Meitä huolettavat juuri nämä asiat.
Ei niinkään se, että eri kristillisistä piireistä tulevat rukoilevat yhdessä, -
vaan se, että mukaan tuodaan vahvasti synkretistisiä elementtejä.
Mennään siihen ojaan.
Kuten sanoit, silloin sysätään syrjään Jeesus Jumalan Poikana, -
joka ristiinnaulittiin ja nousi kuolleista. Se ei sovi mukaan. - Ei.
Jeesus Pelastajana ei sovi mukaan, vaan tilalle tunkee mystiikka.
Meitä huolettaa se, ettei tämä leviäisi laajemmalle yhteiskunnassa. - Aivan.
Kun olen nähnyt näitä asioita, -
minulla ei ole mitään tarvetta osoitella ketään sormella, -
mutta minulla on tästä valtava hätä.
Tiedän, että se johtaa pois Jumalan sanasta ja Jeesuksesta Kristuksesta.
Se johtaa pois Jumalan meille antamasta pelastuksesta, -
joka on ainoa mahdollisuus pelastua ja saada ikuinen elämä.
Se johtaa pois siitä.
Toisinaan itken sisimmässäni, -
kun näen monien ystävieni joutuvan tämän uhriksi.
Tässä on varmasti jotain hengellistä ja yliluonnollista, -
joka saattaa kiehtoa ja antaa miellyttäviä tunteita ja tunnelmia.
Mutta onko se Pyhästä Hengestä? Eihän se voi olla, -
jos se vie pois Jumalan sanasta ja Jeesuksesta.
Se tekeytyy valon enkeliksi. - Aivan.
Jos palataan jakamattoman kirkon lähteistä juomiseen, -
se vesi on aika sameaa ja likaista.
Siihen sekoittui outoja lisiä muista Rooman valtakunnan uskonnoista.
Noita lisiä ei ollut alkuseurakunnassa.
Kiitos, Per-Arne. Tämä oli hyvä johdanto näihin viiteen ohjelmaan.
Seuraavassa osassa puhumme siitä, -
miten uskontojenvälisyys muuttuu yhä lähemmäksi universalismia, -
jonka mukaan kaikki tiet vievät Jumalan luo.
Nyt rohkaisen sinua menemään raikkaille lähteille.
Mene Raamatun ja Jeesuksen luo, Hän riittää. Nähdään ensi kerralla!
Olin mukana jo silloin, kun valtiolla oli radio- ja televisiomonopoli.
Silloin pystyi seuraamaan vain yhtä kanavaa.
Nyt ovet ovat auenneet uskomattomalla tavalla -
ja monet hyödyntävät sitä.
Himlen TV7 pyrkii hyödyntämään kaikkia mahdollisuuksia -
julistaa sanomaa Jeesuksesta. Tule sinäkin mukaan tähän upeaan työhön.
Voit tukea tämän ohjelman käännöstyötä:
SOITA: 0600 10070 (10,01 e + pvm) TILILLE: FI40 1112 3000 3427 89
VIITE: 2710 VASTAANOTTAJA: RISTIN TUKI RY
Suomennos: Aune Björkström